93.4fm – Radio Namakwaland – Die beste in die weste. » Dag 8 Saterdag 19 Mei
Dag 8 Saterdag 19 Mei19 Feb 2013 by admin
0 CommentNadat ons gisteraand by die White Lady Lodge and Camping aangekom het verneem ons dat die Woestynolifante wat normaalweg in die omgewing is, nie baie ver is nie en ons besluit ons om môreoggend 0ns roete so bietjie aan te pas en die olifante te gaan soek. In plaas van om wes in die Ugab te begin ry, verander ons die rigting na oos en gaan soek olifante. Ons kry spore, ons kry inligting, gerugte en gerugte van gerugte en is later in ‘n area waar ons weet hulle moet binne ‘n sekere blok van 10 vierkante kilometermeter wees, maar te vergeefs. Ons beskikbare tyd haal ons in en ons moet rigting verander en die sandspore oppad na die Rhino Camp neem. Die roete is een van dik sand, moeras, klippe, en klippe, en nog ‘n keer klippe. Dis egter ‘n roete vol verrassings met reuse kontraste. Nie lank nie of ons sien die eerste Welwitchias. Die groep is opgewonde, min wetend dat daar nog honderde en grotes op hulle wag. Soveel van ‘n klipwoestyn het min van ons al beleef. Selfs n skuurklip wat die diere al so blink soos sommige ouens se koppe geskuur het. Die pad het by die oomblik n groter uitdaging geraak maar uiteindelik sak ons finaal af tot by die Ugab en binne in die Kampeer terein van die “Rhino Trust”. Heerlike warm storte en “long drops” wat alles baie netjies versorg is, is ‘n pluimpie vir hierdie kampterein wat kilometer vewyder is van enige ondersteuningsdienste. Almal is veilig en sonder enige skade aan enige voertuig in die kamp…..maar ons kosspan is nie daar nie. Die reëling was dat die kosspan altyd voor ons groep in die kamp sal wees… Die gesprekke verander skielik van klipperige paaie en 36 grade, na ” watse kos het julle in julle karre wat ons met mekaar kan deel.
Na satelietfoonoproepe spoor ons hom op en vind dat hy verdwaal het. Uiteindelik daag hy op en niemand hoef hulle voorraad uit te pak nie. Die dames spring in en help braaibroodjies maaak, Johan Potlood en Bernard maak vuur en help braai. Op die ou einde geniet almal die laat ete en is bed toe met ‘n effense versigtigheid na n vroeere waarskuwing van die kamppersoneel oor leeuspore wat die vorige oggend in die terein gesien is.
25/05/2017, 6:17 pm